CELEX: 32007R0972
Language: ro
Date: 2007-08-20 00:00:00
Title: Regulamentul (CE) nr. 972/2007 al Comisiei din 20 august 2007 de modificare a Regulamentului (CE) nr. 796/2004 de stabilire a normelor de aplicare a eco-condiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori

21.8.2007   
            
            
               RO
            
            
               Jurnalul Oficial al Uniunii Europene
            
            
               L 216/3
            
         
      REGULAMENTUL (CE) NR. 972/2007 AL COMISIEI
   
   din 20 august 2007
   de modificare a Regulamentului (CE) nr. 796/2004 de stabilire a normelor de aplicare a eco-condiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 145 literele (c), (j), (k), (l), (m) (n) și (p),
   întrucât:
   
               (1)
            
            
               Experiența acumulată de la introducerea schemelor de sprijin în temeiul Regulamentului (CE) nr. 1782/2003 arată nevoia de a modifica Regulamentul (CE) nr. 796/2004 (2). De asemenea, Regulamentul (CE) nr. 796/2004 trebuie clarificat în ceea ce privește anumite aspecte și trebuie introduse o serie de simplificări ale regulilor. În plus, dispozițiile care nu mai sunt de actualitate, în special datorită încheierii perioadei tranzitorii prevăzute la articolul 71 din Regulamentul (CE) nr. 1782/2003, trebuie eliminate.
            
         
               (2)
            
            
               Pentru a asigura coerența între obligația de a declara utilizarea separată a parcelelor și definiția „parcelei agricole”, aceasta din urmă trebuie clarificată în situația în care se solicită o declarație separată privind utilizarea unei parcele, în cadrul Regulamentului (CE) nr. 796/2004. În cazul în care respectiva declarație separată de utilizare se referă la o suprafață care face parte dintr-un grup de cultură, este necesar să se precizeze faptul că parcela agricolă este definită prin acea utilizare.
            
         
               (3)
            
            
               În urma aderării Bulgariei și a României la Uniunea Europeană, trebuie actualizată definirea termenului „noi state membre”.
            
         
               (4)
            
            
               Pentru a asigura un sistem adecvat și fiabil de identificare a parcelelor agricole, trebuie clarificate dispozițiile privind declararea suprafețelor și, în special, nevoia de a indica noile delimitări ale parcelelor de referință în momentul corectării formularului de cerere preimprimat.
            
         
               (5)
            
            
               Ca urmare a modificării regulilor de plată pentru culturile energetice și a introducerii declarației scrise prevăzute la articolul 33 alineatul (2) din Regulamentul (CE) nr. 1973/2004 al Comisiei din 29 octombrie 2004 de stabilire a normelor de aplicare a Regulamentului (CE) nr. 1782/2003 al Consiliului în ceea ce privește schemele de ajutor prevăzute la titlurile IV și IVa din respectivul regulament și utilizarea terenurilor retrase din circuitul agricol pentru producția de materii prime (3), astfel cum a fost modificat prin Regulamentul (CE) nr. 270/2007 (4), articolele 13 și 24 din Regulamentul (CE) nr. 796/2004 ar trebuie modificate în consecință.
            
         
               (6)
            
            
               Pentru a verifica eligibilitatea anumitor plăți, agricultorul trebuie să trimită documentele justificative în momentul introducerii cererii. Pentru a simplifica munca administrativă a agricultorului, precum și cea a autorităților naționale, ar trebui ca autoritatea națională să poată solicita respectivele documente în mod direct de la sursa de informare.
            
         
               (7)
            
            
               Integrarea sumelor de referință pentru banane în schema de plată unică datorită reformei în sectorul bananelor, astfel cum se prevede în Regulamentul (CE) nr. 2013/2006 al Consiliului din 19 decembrie 2006 de modificare a Regulamentelor (CEE) nr. 404/93, (CE) nr. 1782/2003 și (CE) nr. 247/2006 în ceea ce privește sectorul bananelor (5), necesită o flexibilitate privind eventualele adăugiri și modificări ale cererii unice în cursul anului 2007. Cu toate acestea, este necesar să se mențină datele de prezentare a cererii unice stabilite la articolul 11 din Regulamentul (CE) nr. 796/2004 pentru a permite statelor membre să își organizeze respectivele programe de control în timp util.
            
         
               (8)
            
            
               Pe baza experienței acumulate, actualele dispoziții pentru selecția agricultorilor în vederea controalelor la fața locului și ratele de control ar trebui îmbunătățite și ar trebui să se acorde o mai mare flexibilitate statelor membre. Aceasta se poate realiza prin stabilirea cerinței unui eșantion de cel puțin 5 % din agricultorii care introduc o cerere pentru schema de plată unică sau schema de plată unică pe suprafață. În același timp, statele membre trebuie să asigure selecția în vederea controlului a cel puțin 3 % din agricultorii care introduc o cerere pentru schemele de ajutor prevăzute la titlurile III, IV și IVa din Regulamentul (CE) nr. 1782/2003. În consecință, ar trebui modificată rata de control pentru agricultorii ale căror parcele agricole sunt declarate de un grup de producători care introduc cereri de plată pentru hamei. În cazul primelor pentru ovine și caprine, introducerea unei baze de date centralizate pentru înregistrarea animalelor poate justifica o diminuare a ratei de control.
            
         
               (9)
            
            
               Luarea în considerare a prea multor factori predefiniți, în cadrul analizelor de risc pentru selectarea unui eșantion în vederea controalelor la fața locului, ar putea avea un efect negativ asupra eșantionului. De aceea, este necesar să se delege responsabilitatea de a alege factorii de risc autorității competente, aceasta având o poziție mai favorabilă pentru a alege factorii de risc relevanți. În vederea asigurării unor analize de risc eficiente și relevante, eficacitatea analizelor de risc trebuie evaluată și actualizată anual pe baza relevanței fiecărui factor de risc, comparând rezultatele eșantioanelor selectate aleatoriu și bazate pe riscuri, precum și situația specifică în statul membru.
            
         
               (10)
            
            
               Pentru a permite inițierea controalelor la fața locului cât mai curând posibil în cursul anului și înainte ca toate informațiile din formulare să fie disponibile, ar trebui ca autoritatea competentă să poată realiza o selecție parțială a eșantionului de control pe baza informațiilor deja disponibile.
            
         
               (11)
            
            
               Regulile de identificare și înregistrare a ovinelor și a caprinelor au fost introduse prin Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a Directivelor 92/102/CEE și 64/432/CEE (6). Aceste reguli se aplică, de asemenea, în cazul animalelor pentru care se solicită un ajutor. În consecință, dispozițiile relevante din Regulamentul (CE) nr. 796/2004 ar trebui actualizate.
            
         
               (12)
            
            
               Controalele la fața locului pot fi efectuate fie prin vizitarea exploatației agricole, fie prin teledetecție. Cele două modalități de efectuare a controalelor au valoare egală și acest lucru trebuie clarificat prin fluidizarea regulilor privind diferitele modalități de efectuare a unui control la fața locului.
            
         
               (13)
            
            
               Pentru a asigura calitatea controalelor la fața locului, trebuie introduse dispoziții care să permită o calitate minimă a măsurării suprafețelor și trebuie demonstrat faptul că mijloacele utilizate garantează o calitate cel puțin echivalentă cu cea cerută de standardul tehnic aplicabil elaborat la nivel comunitar.
            
         
               (14)
            
            
               Experiența a arătat că folosirea unei toleranțe de perimetru în măsurarea parcelelor este cea mai adecvată. Accentul pe toleranța de perimetru ar simplifica în continuare sistemele și ar asigura un tratament egal al agricultorilor în diferitele state membre.
            
         
               (15)
            
            
               Experiența acumulată demonstrează faptul că este posibilă o simplificare a verificării documentelor în cursul controalelor la fața locului, în cazul primelor pentru animale, fără a compromite calitatea verificării. Totuși, în cazul în care se constată anomalii în cursul verificării, perioada de timp necesară verificării documentelor ar trebui extinsă.
            
         
               (16)
            
            
               În ceea ce privește cererile de plăți pe suprafață, diferențele între suprafața totală declarată în cerere și suprafața totală determinată ca fiind eligibilă sunt deseori nesemnificative. Pentru a evita un număr mare de ajustări minore, trebuie să se prevadă faptul că cererea de ajutor nu se ajustează în funcție de suprafața determinată decât în cazul în care se depășește un anumit nivel de diferență.
            
         
               (17)
            
            
               Principiul general aplicat este acela că nu există toleranță în cazul în care un agricultor a supradeclarat o suprafață în mod intenționat. Aceasta poate duce la o diminuare nedorită a plății. Prin urmare, trebuie introdus un prag și în cazul supradeclarării intenționate pentru a asigura proporționalitatea în cazul în care supradeclararea este limitată. Cu toate acestea, este vorba de un act intenționat al agricultorului și, în consecință, toleranța ar trebui să fie la un nivel foarte redus.
            
         
               (18)
            
            
               Atunci când un stat membru apelează la posibilitatea prevăzută la articolul 69 din Regulamentul (CE) nr. 1782/2003 și plățile sunt acordate pentru suprafețe sau animale, trebuie să aplice regulile de la titlul IV din Regulamentul (CE) nr. 796/2004. Acest lucru trebuie clarificat și trebuie în consecință, adaptat, textul articolului 63 din Regulamentul (CE) nr. 796/2004.
            
         
               (19)
            
            
               În anumite situații, atribuirea nejustificată a drepturilor nu a afectat valoarea totală, ci doar numărul drepturilor agricultorului. În aceste cazuri, statele membre ar trebui să corecteze atribuirea sau, după caz, tipul drepturilor, fără a reduce valoarea corespunzătoare. Dispoziția nu trebuie să se aplice decât dacă agricultorul nu ar fi putut detecta eroarea.
            
         
               (20)
            
            
               Cerințele de raportare pentru statele membre trebuie actualizate pentru a asigura o raportare eficientă a verificării ajutoarelor la producție în cazul cartofilor pentru amidon, al semințelor și al tutunului.
            
         
               (21)
            
            
               Prin urmare, Regulamentul (CE) nr. 796/2004 ar trebui modificat în consecință.
            
         
               (22)
            
            
               Dispoziția referitoare la includerea sumelor de referință pentru banane în schema de plată unică prevăzută în prezentul regulament se referă la cererile de ajutor pentru anii sau perioadele de referință a primelor care încep la 1 ianuarie 2007. Aceasta se aplică și pentru dispoziția care include Bulgaria și România în definiția „noilor state membre”. Aceste dispoziții ar trebui să se aplice de la 1 ianuarie 2007.
            
         
               (23)
            
            
               Măsurile prevăzute în prezentul regulament sunt conforme cu avizul Comitetului de gestionare a plăților directe,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 796/2004 se modifică după cum urmează:
   
               1.
            
            
               Articolul 2 se modifică după cum urmează:
               
                           (a)
                        
                        
                           la primul paragraf, punctul (1a) se înlocuiește cu următorul text:
                           
                                       „(1a)
                                    
                                    
                                       «parcelă agricolă» înseamnă, o suprafață continuă de pământ pe care se cultivă un singur grup de cultură de către un singur agricultor; totuși, în cazul în care, în temeiul prezentului regulament, se solicită o declarație separată privind utilizarea unei suprafețe care face parte dintr-un grup de cultură, acea utilizare specifică limitează, de asemenea, parcela agricolă;”;
                                    
                                 
                     
                           (b)
                        
                        
                           al doilea paragraf se înlocuiește cu următorul text:
                           „În sensul prezentului regulament, «noi state membre» înseamnă Bulgaria, Republica Cehă, Estonia, Cipru, Letonia, Lituania, Ungaria, Malta, Polonia, România, Slovenia și Slovacia.”.
                        
                     
         
               2.
            
            
               La articolul 8, alineatul (2) se înlocuiește cu următorul text:
               „(2)   În cazul în care o suprafață este utilizată în comun, autoritățile competente întreprind o repartizare virtuală a acesteia între agricultorii în cauză proporțional cu utilizarea acestora sau cu drepturile lor de utilizare a respectivei suprafețe.”.
            
         
               3.
            
            
               La articolul 12 alineatul (4) al doilea paragraf, prima teză se înlocuiește cu următorul text:
               „În cazul în care corecția se referă la suprafața parcelei de referință, agricultorul trebuie să declare suprafața actuală a fiecărei parcele agricole în cauză și, după caz, să indice noile delimitări ale parcelei de referință.”.
            
         
               4.
            
            
               Articolul 13 se modifică după cum urmează:
               
                           (a)
                        
                        
                           alineatul (6) se înlocuiește cu următorul text:
                           „(6)   În cazul unei cereri de ajutor pentru culturile energetice, prevăzută la titlul IV capitolul 5 din Regulamentul (CE) nr. 1782/2003, cererea unică include o copie a contractului încheiat între solicitant și colector sau primul prelucrător în conformitate cu articolul 25 din Regulamentul (CE) nr. 1973/2004 sau, în cazul aplicării articolului 33 alineatul (2) din regulamentul respectiv, o declarație scrisă în conformitate cu acest articol.”;
                        
                     
                           (b)
                        
                        
                           se adaugă următorul alineat:
                           „(14)   Informațiile solicitate în documentele justificative stabilite prin prezentul articol pot fi solicitate de autoritatea competentă, în măsura în care este posibil, direct de la sursa de informare.”.
                        
                     
         
               5.
            
            
               Articolul 15 se modifică după cum urmează:
               
                           (a)
                        
                        
                           la alineatul (1), al treilea și al patrulea paragraf se înlocuiesc cu următoarele texte:
                           „În cazul în care modificările menționate la primul și la al doilea paragraf au o incidență asupra documentelor justificative sau asupra contractelor care trebuie prezentate, se autorizează, de asemenea, modificările aferente acestor documente sau contracte.”;
                        
                     
                           (b)
                        
                        
                           la alineatul (2), al doilea paragraf se înlocuiește cu următorul text:
                           „Cu toate acestea, pentru anul 2007, modificările aduse în conformitate cu alineatul (1) din prezentul articol sunt notificate autorității competente până la data de 15 iunie în statele membre care aplică articolul 48c alineatul (8) din Regulamentul (CE) nr. 795/2004. În anumite situații justificate corespunzător, notificările unor astfel de modificări se acceptă în termen de 20 de zile de la data publicării Regulamentului (CE) nr. 972/2007 (7) în Jurnalul Oficial al Uniunii Europene.
                        
                     
         
               6.
            
            
               La articolul 17a alineatul (2), se elimină al doilea paragraf.
            
         
               7.
            
            
               Articolul 21 alineatul (3) se elimină.
            
         
               8.
            
            
               La articolul 24 alineatul (1), litera (f) se înlocuiește cu următorul text:
               
                           „(f)
                        
                        
                           în cazul în care trebuie furnizate documente, contracte, declarații de cultivare sau declarații scrise, în conformitate cu articolul 33 alineatul (2) din Regulamentul (CE) nr. 1973/2004 și, după caz, între parcelele agricole declarate în cererea unică și documentele, contractele declarațiile de cultivare sau declarațiile scrise menționate, în conformitate cu articolul 33 alineatul (2) din Regulamentul (CE) nr. 1973/2004, pentru a verifica eligibilitatea ajutorului pentru suprafețele respective;”.
                        
                     
         
               9.
            
            
               Articolul 26 se modifică după cum urmează:
               
                           (a)
                        
                        
                           alineatul (1) se înlocuiește cu următorul text:
                           „(1)   Numărul total de controale la fața locului derulate anual trebuie să acopere cel puțin 5 % din agricultorii care introduc o cerere în cadrul schemei de plată unice sau în cadrul schemei de plată unice pe suprafață.
                           Statele membre se asigură că prin controalele la fața locului se acoperă cel puțin 3 % din agricultorii care introduc cereri de ajutor în cadrul fiecăreia dintre celelalte scheme de ajutor pe suprafață conexe prevăzute la titlurile III, IV și IVa din Regulamentul (CE) nr. 1782/2003.”;
                        
                     
                           (b)
                        
                        
                           alineatul (2) se modifică după cum urmează:
                           
                                       (i)
                                    
                                    
                                       litera (c) se înlocuiește cu următorul text:
                                       
                                                   „(c)
                                                
                                                
                                                   5 % din totalul agricultorilor care au depus cereri în cadrul schemei de ajutor pentru ovine/caprine, indiferent dacă aceste cereri au fost depuse separat sau în cadrul cererii unice; aceste controale la fața locului trebuie, de asemenea, să acopere cel puțin 5 % din totalul animalelor pentru care se solicită un ajutor; cu toate acestea, în cazul în care baza de date electronică privind ovinele/caprinele prevăzută la articolul 8 din Regulamentul (CE) nr. 21/2004 nu oferă nivelul de garantare și punere în aplicare necesar pentru buna gestionare a schemelor de ajutor respective, această rată se majorează la 10 % din agricultori.”;
                                                
                                             
                                 
                                       (ii)
                                    
                                    
                                       litera (e) se înlocuiește cu următorul text:
                                       
                                                   „(e)
                                                
                                                
                                                   3 % din totalul agricultorilor ale căror parcele agricole sunt declarate de un grup de producători care introduc cereri de plată pentru hamei în conformitate cu articolul 15a.”.
                                                
                                             
                                 
                     
         
               10.
            
            
               Articolul 27 se modifică după cum urmează:
               
                           (a)
                        
                        
                           la alineatul (1), primul paragraf se înlocuiește cu următorul text:
                           „Eșantioanele de control pentru controalele la fața locului în temeiul prezentului regulament sunt selectate de autoritatea competentă pe baza unei analize a riscurilor, precum și a reprezentativității cererilor de ajutor depuse. Eficacitatea analizei riscurilor se evaluează și se actualizează anual:
                           
                                       (a)
                                    
                                    
                                       prin stabilirea relevanței fiecărui factor de risc;
                                    
                                 
                                       (b)
                                    
                                    
                                       prin compararea rezultatelor eșantionului bazat pe risc și a celui ales aleatoriu menționate la al doilea paragraf;
                                    
                                 
                                       (c)
                                    
                                    
                                       prin luarea în considerare a situației specifice din statul membru respectiv.”;
                                    
                                 
                     
                           (b)
                        
                        
                           alineatul (2) se elimină;
                        
                     
                           (c)
                        
                        
                           se adaugă următorul alineat:
                           „(4)   Se poate efectua, după caz, o selecție parțială a eșantionului de control înainte de sfârșitul perioadei respective de introducere a cererilor, pe baza informațiilor disponibile. Eșantionul provizoriu este complet în momentul în care toate cererile relevante devin disponibile.”.
                        
                     
         
               11.
            
            
               La articolul 28 alineatul (1), litera (d) se înlocuiește cu următorul text:
               
                           „(d)
                        
                        
                           numărul și tipul de animale din fiecare specie controlată și, după caz, numerele crotaliilor, înregistrările din registru și din baza de date electronică privind bovinele și/sau ovinele/caprinele, precum și orice documente justificative verificate, rezultatele controalelor și, după caz, observațiile speciale referitoare la animale individuale și/sau codul lor de identificare;”.
                        
                     
         
               12.
            
            
               Articolul 29 se înlocuiește cu următorul text:
               „Articolul 29
               Elemente ale controalelor la fața locului
               Controalele la fața locului vizează toate parcelele agricole care fac obiectul unei cereri de ajutor în cadrul schemelor de ajutor menționate în anexa I la Regulamentul (CE) nr. 1782/2003, cu excepția schemelor de ajutor pentru semințe în temeiul articolului 99 din regulamentul menționat anterior. Cu toate acestea, determinarea reală a suprafețelor în cadrul unui control la fața locului se poate limita la un eșantion de cel puțin 50 % din parcelele agricole pentru care s-a introdus o cerere de ajutor în cadrul schemelor de ajutor stabilite la titlurile III, IV și IVa din Regulamentul (CE) nr. 1782/2003, cu condiția ca eșantionul să garanteze un nivel fiabil și reprezentativ al controlului atât în ceea ce privește suprafața verificată, cât și ajutorul solicitat. În cazul în care acest control relevă anomalii, trebuie să se mărească eșantionul de parcele agricole inspectate efectiv.
               Statele membre pot utiliza tehnicile de teledetecție și sistemele globale de navigație prin satelit.”.
            
         
               13.
            
            
               La articolul 30, alineatul (1) se înlocuiește cu următorul text:
               „(1)   Suprafețele de parcele agricole se determină prin orice mijloc dovedit că poate asigura o măsurare a calității cel puțin echivalentă cu cea cerută de standardul tehnic aplicabil elaborat la nivel comunitar.
               O toleranță de măsurare este definită printr-o zonă tampon de maximum 1,5 m din jurul perimetrului parcelei agricole. Toleranța maximă pentru fiecare parcelă agricolă nu trebuie să depășească, în valoare absolută, 1,0 hectare.
               Toleranța prevăzută la al doilea paragraf nu se aplică parcelelor de măslini pentru care suprafața este exprimată în măsline SIG-ha, în conformitate cu punctele 2 și 3 din anexa XXIV la Regulamentul (CE) nr. 1973/2004.”.
            
         
               14.
            
            
               Articolul 32 se înlocuiește cu următorul text:
               „Articolul 32
               Teledetecția
               (1)   Dacă un stat membru optează pentru posibilitatea, prevăzută la articolul 29 alineatul (2), de a realiza controale la fața locului prin teledetecție, acesta întreprinde:
               
                           (a)
                        
                        
                           o fotointerpretare a imaginilor prin satelit sau a fotografiilor aeriene ale tuturor parcelelor agricole selecționate pentru a fi controlate în vederea identificării acoperirii vegetale și a măsurării suprafețelor;
                        
                     
                           (b)
                        
                        
                           inspecții fizice pe teren în cazul tuturor parcelelor agricole pentru care fotointerpretarea nu permite autorității competente să constate exactitatea declarației.
                        
                     (2)   În cazul în care nu mai pot fi realizate prin teledetecție în anul în curs, controalele suplimentare menționate la articolul 26 alineatul (3) se efectuează conform modalităților tradiționale de control la fața locului.”.
            
         
               15.
            
            
               La articolul 33a, primul paragraf se înlocuiește cu următorul text:
               „Controalele la fața locului menționate la articolul 26 alineatul (2) litera (e) se efectuează prin aplicarea mutatis mutandis a dispozițiilor articolului 29, ale articolului 30 alineatul (1), ale articolului 30 alineatul (2) primul și al doilea paragraf, ale articolului 30 alineatul (3), ale articolului 30 alineatul (4) și ale articolului 32.”.
            
         
               16.
            
            
               Articolul 35 se modifică după cum urmează:
               
                           (a)
                        
                        
                           la alineatul (2) litera (b) primul paragraf, prima și a doua liniuță se înlocuiesc cu următoarele:
                           
                                       „—
                                    
                                    
                                       verificări privind exactitatea înregistrărilor din registru și a notificărilor din baza de date electronică privind bovinele, efectuate prin eșantionarea documentelor justificative cum sunt facturile de cumpărare și de vânzare, certificatele de sacrificare, certificatele veterinare și, după caz, pașapoartele animalelor, pentru animalele care au făcut obiectul unei cereri de ajutor în cursul perioadei de 6 luni care precede datei controlului la fața locului; totuși, dacă se constată anomalii, controlul se extinde la o perioadă de 12 luni înainte de data controlului la fața locului;
                                    
                                 
                                       —
                                    
                                    
                                       verificări efectuate prin eșantionare care să certifice faptul că informațiile conținute în baza de date electronică privind bovinele corespund celor care figurează în registru, în ceea ce privește animalele care au făcut obiectul unei cereri de ajutor în cursul perioadei de 6 luni care precede datei controlului la fața locului; totuși, dacă se constată anomalii, controlul se extinde la o perioadă de 12 luni înainte de data controlului la fața locului;”;
                                    
                                 
                     
                           (b)
                        
                        
                           alineatul (2) litera (c) se înlocuiește cu următorul text:
                           
                                       „(c)
                                    
                                    
                                       în ceea ce privește schema de ajutor pentru ovine/caprine:
                                       
                                                   —
                                                
                                                
                                                   un control efectuat pe baza registrului care vizează să verifice dacă toate animalele pentru care a fost introdusă o cerere de ajutor au fost ținute în exploatația agricolă pe toată durata de reținere a acestora;
                                                
                                             
                                                   —
                                                
                                                
                                                   un control al exactității intrărilor din registru pentru cele 6 luni anterioare controlului la fața locului, pe baza unui eșantion de documente justificative, cum sunt facturile de vânzare-cumpărare și certificatele veterinare care acoperă cele 6 luni anterioare controlului la fața locului; totuși, dacă se constată anomalii, controlul se extinde la o perioadă de 12 luni înainte de data controlului la fața locului.”.
                                                
                                             
                                 
                     
         
               17.
            
            
               La articolul 38, prima teză se înlocuiește cu următorul text:
               „În ceea ce privește plățile suplimentare care urmează să fie efectuate pentru anumite tipuri de agricultură, prevăzute la articolul 69 din Regulamentul (CE) nr. 1782/2003, statele membre aplică, după caz, dispozițiile din prezentul titlu.”
            
         
               18.
            
            
               La articolul 49 alineatul (1), literele (d), (e) și (f) se elimină.
            
         
               19.
            
            
               Articolul 50 se modifică după cum urmează:
               
                           (a)
                        
                        
                           la alineatul (3), se introduc următoarele paragrafe:
                           „Cu toate acestea, fără a aduce atingere articolului 29 din Regulamentul (CE) nr. 1782/2003, dacă diferența dintre suprafața totală determinată și suprafața totală declarată pentru plată în cadrul schemelor de ajutor stabilite la titlurile III, IV și IVa din Regulamentul (CE) nr. 1782/2003 este mai mică sau egală cu 0,1 hectare, suprafața determinată va fi considerată egală cu suprafața declarată. Pentru a face acest calcul, se iau în considerare numai supradeclarările suprafețelor la nivelul grupului de cultură.
                           Dispoziția la care se face referire la al doilea paragraf nu se aplică în cazul în care diferența reprezintă mai mult de 20 % din suprafața totală declarată pentru plată.”;
                        
                     
                           (b)
                        
                        
                           alineatul (6) se elimină.
                        
                     
         
               20.
            
            
               La articolul 53, primul paragraf se înlocuiește cu următorul paragraf:
               „În cazul în care diferențele dintre suprafața declarată și suprafața determinată în conformitate cu articolul 50 alineatul (3), alineatul (4) litera (b) și alineatul (5) provin din nereguli comise intenționat, agricultorului i se refuză accesul la schemele de ajutor de care ar fi putut beneficia în temeiul articolului 50 alineatul (3), alineatul (4) litera (b) și alineatul (5) pentru anul calendaristic respectiv, în cazul în care diferența este mai mare de 0,5 % din suprafața determinată sau mai mult de un hectar.”.
            
         
               21.
            
            
               La articolul 54a primul paragraf, teza introductivă se înlocuiește cu următorul text:
               „În cazul în care se constată că tutunul nu a fost replantat pe parcela indicată în contractul de cultivare anterior datei de 20 iunie a anului de recoltă:”.
            
         
               22.
            
            
               Articolele 55 și 56 se elimină.
            
         
               23.
            
            
               La articolul 58 alineatul (1), a doua teză se înlocuiește cu următorul text:
               „Totuși, vacile de lapte și junincile care fac obiectul unei cereri de ajutor în temeiul articolului 125 sau al articolului 129 din Regulamentul (CE) nr. 1782/2003 pot fi înlocuite în perioada de reținere, în limitele prevăzute la articolele menționate anterior, fără să determine pierderea dreptului la plata ajutorului solicitat.”.
            
         
               24.
            
            
               Articolul 63 se înlocuiește cu următorul text:
               „Articolul 63
               Constatări privind plata suplimentară
               În ceea ce privește plata suplimentară care se acordă pentru anumite tipuri de agricultură sau pentru producție de calitate, astfel cum este prevăzut la articolul 69 din Regulamentul (CE) nr. 1782/2003, statele membre aplică reduceri și excluderi echivalente, pe fond, cu cele prevăzute la prezentul titlu. În cazul în care se acordă plăți pe suprafețe sau pe animale, se aplică mutatis mutandis dispozițiile din prezenta parte.”.
            
         
               25.
            
            
               La articolul 73a, se introduce următorul alineat (2a):
               „(2a)   În cazul în care, în sensul aplicării dispozițiilor de la alineatele (1) și (2), se stabilește faptul că numărul de drepturi acordate unui agricultor în conformitate cu Regulamentul (CE) nr. 795/2004 este incorect, precum și dacă atribuirea nejustificată nu are nici un efect asupra valorii totale a drepturilor primite de agricultor, statul membru recalculează drepturile de plată și corectează, după caz, tipul drepturilor atribuite agricultorului. Totuși, această dispoziție nu se aplică în cazul în care erorile ar fi putut fi detectate de către agricultori.”.
            
         
               26.
            
            
               La articolul 76, alineatul (1) se înlocuiește cu următorul text:
               „(1)   Statele membre prezintă anual Comisiei, până cel târziu la 15 iulie, pentru schemele de ajutor care intră sub incidența sistemului de control administrativ integrat, un raport care să acopere anul calendaristic anterior și, în special, care să cuprindă următoarele puncte:
               
                           (a)
                        
                        
                           punerea în aplicare a sistemului integrat, inclusiv și în special opțiunile reținute pentru controlarea respectării regulilor de eco-condiționare, precum și organismele competente responsabile pentru controlul regulilor și al criteriilor de eco-condiționare;
                        
                     
                           (b)
                        
                        
                           numărul solicitanților, precum și suprafața totală, numărul total de animale și cantitățile totale;
                        
                     
                           (c)
                        
                        
                           numărul solicitanților, precum și suprafața totală, numărul total de animale și cantitățile totale care au făcut obiectul controalelor;
                        
                     
                           (d)
                        
                        
                           rezultatul controalelor efectuate, cu indicarea reducerilor și a excluderilor aplicate în conformitate cu titlul IV;
                        
                     
                           (e)
                        
                        
                           rezultatul controalelor de eco-condiționare, în conformitate cu capitolul III de la titlul III.”.
                        
                     
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică cererilor de ajutoare depuse pentru anii sau perioadele de prime care încep de la 1 ianuarie 2008.
   Cu toate acestea, articolul 1 punctul 1 litera (b) și punctul 5 litera (b) se aplică cererilor de ajutor depuse pentru anii sau perioadele de prime care încep de la 1 ianuarie 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 552/2007 al Comisiei (JO L 131, 23.5.2007, p. 10).
   
      (2)  JO L 141, 30.4.2004, p. 18. Regulament, astfel cum a fost modificat ultima dată prin Regulamentul (CE) nr. 381/2007 (JO L 95, 5.4.2007, p. 8).
   
      (3)  JO L 345, 20.11.2004, p. 1. Regulament, astfel cum a fost modificat ultima dată prin Regulamentul (CE) nr. 381/2007 (JO L 95, 5.4.2007, p. 8).
   
      (4)  JO L 75, 15.3.2007, p. 8.
   
      (5)  JO L 384, 29.12.2006, p. 13.
   
      (6)  JO L 5, 9.1.2004, p. 8. Regulament, astfel cum a fost modificat prin Regulamentul (CE) nr. 1791/2006 (JO L 363, 20.12.2006, p. 1).
   
      (7)  JO L 216, 21.8.2007, p. 3.”.